У сярэдзіне 90-х справы гурта нязменна ішлі ўгару: яны ўжо мелі прафесійна запісаныя альбомы, выступы на вялікіх пляцоўках. На канцэрце ў мінскім ДК "Луч" у 93-м Куллінковіч упершыню ў жыцці пайшоў у народ: сыйшоў са сцэны і кінуўся проста ў натоўп прыхільнікаў. "Мяне здорава памялі, трымалі на руках, намагаліся разарваць. Было вельмі крута і крыху страшна", - згадвае ён пра той момант.